****

**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, факс 04330 / 2121, e-mail:** [**obnikolaevo@nikolaevo.net**](mailto:obnikolaevo@nikolaevo.net)

**Изх.№ 05-00-139 / 22.10.2025 г. Вх. № 27-00-270 / 22.10.2025 г.**

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

**От Константин Руйчев Костов – Кмет на Община Николаево**

**Относно:** Вземане на решение за прехвърляне на средства от Бюджет на Община Николаево, Дейност 122 „Общинска администрация”, Параграф 1020 – 22 000.00 лв, в Извънбюджетна сметка по Оперативната програма за храни и основно материално подпомагане 2014 -2020 г., съфинансирана от Фонда за европейско подпомагане на най-нуждаещите се лица Процедура BG05SFPR003-1.001 „ТОПЪЛ ОБЯД"

**Уважаеми Госпожи и Господа общински съветници**,

През октомври 2022 г. Община Николаево кандидатства по Оперативна програма за храни и/или основно материално подпомагане, Процедура BG05SFPR003-1.001„ТОПЪЛ ОБЯД".

В процеса на изпълнение на проекта е необходимо осигуряване на финансов ресурс за извършване на допустими възстановими  разходи, които в последствие се верифицират от управляващия орган на програмата и се възстановяват.

В проекта се извършват следните дейности:

* Определяне на целевите групи.
* Приготвяне на топъл обяд.
* Предоставяне на топъл обяд
* Реализиране на съпътстващи мерки.

За да осигури предоставяне на Топъл обяд без прекъсване Община Николаево сключи договор № РД-51-16/ 26.09.2025 год. с фирма ,,КЕЙ ЕНД ВИ“ ООД след проведена процедура на основание чл. 20, ал.4, т.3 от ЗОП. Приготвянето на, топъл обяд се извършва от фирма „КЕЙ ЕНД ВИ“ ООД гр. Сливен.

Допустимите целеви групи са:

1. Лица без доходи или с ниски доходи под линията на бедност.
2. Лица, поставени под карантина.
3. Лица, обект на социално подпомагане.



Управляващият орган извършва междинни/окончателни плащания след верифициране на изпълнените дейности и извършените разходи, въз основа на подадени/въведени от Партньорска организация в предвидените за техническо и финансово отчитане функционалности на ИСУН 2020 искане за междинно/окончателно плащане и междинен/окончателен пакет отчетни документи, в съответствие с Ръководство на партньорските организации за изпълнение и управление на договори по операция BG05SFPR003-1.001„ТОПЪЛ ОБЯД". Управляващият орган верифицира дейностите и разходите в срок от 30 работни дни от датата на тяхното получаване, като уведомява за това писмено Партньорската организация.

В процеса на изпълнение на проекта е необходимо осигуряване на финансов ресурс за извършване на допустими възстановими  разходи, които в последствие се признават от управляващия орган на програмата и се възстановяват.

Необходимите средства по проекта са в размер на 22 000,00 лв. ще бъдат усвоени при необходимост  и възстановени, след верифициране на направените разходи.

Предвид гореизложеното и на основания чл. 21, ал. 1, т.6 и т. 10, ал. 2 от Закона за местното самоуправление и местната администрация; чл. 104, ал. 1, т. 5, ал. 2 и ал. 4 от Закона за публичните финанси, предлагам Общински съвет да вземе следните:

***РЕШЕНИЯ:***

1. За изпълнение на проект по операция Топъл обяд BG05SFPR003-1.001„ТОПЪЛ ОБЯД" в община Николаево“ по Оперативната програма за храни и/или основно материално подпомагане, във връзка с който до края на месец октомври 2025 г. предстои верифициране на отчетния период Община Николаево ПРЕДОСТАВЯ КАТО БЕЗЛИХВЕН ЗАЕМ сумата от 22 000,00 лв, която се осигурява, като средствата се прехвърлят от **Бюджет /Бюджетна сметка/**на Община Николаево, Дейност 122 „Общинска администрация”, Параграф 1020, в Извънбюджетна сметка по Оперативната програма за храни и основно материално подпомагане, с цел разплащане на разходи по изпълнение на проекта.
2. Срокът за възстановяване на заема по т. 1 е след одобрение на  искането за плащане от Управляващия орган на програмата.
3. Възлага на Кмета на Община Николаево да извърши всички необходими последващи действия по изпълнение на Решението.

**С уважение**,

**Инж. Константин Костов**

*Кмет на Община Николаево*

Съгласувано с Юрисконсулт - „ ИП и ОП ”…………………….

/ Назифе Ибрям /

Изготвил:

Ивелина Матеева

*Гл. специалист „Соц. дейности П.П.“*

