**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** [obnikolaevo@nikolaevo.net](mailto:obnikolaevo@nikolaevo.net)

**Изх. № 05-00-131 / 21.10.2025 година Вх. № 27-00-262 / 22.10.2025 г.**

**ДО**

**ОБЩИНСКИ СЪВЕТ**

**ГРАД НИКОЛАЕВО**

**ДОКЛАДНА ЗАПИСКА**

**от инж. Константин Костов – Кмет на община Николаево**

**ОТНОСНО:** Вземане на решение за присъединяване на община Николаево като член в сдружение с нестопанска цел, с дейност в обществена полза и с наименование „Национална камара на минералните води в Република България“.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Във връзка със стартиралия пилотен проект на Националната камара на минералните води в Република България и откритите находища на геотермална вода на територията на община Николаево, общината изразява готовност за присъединяване като член в това сдружение с нестопанска цел. Водещ приоритет в това направление на община Николаево, като част от Националната камара на минералните води в Република България, е проучване и устойчивото използване на потенциални минерални източници, което да постави основата за развитие на здравен и балнеоложки туризъм в района.

Основните цели на това сдружение са:

1. Да формира, консолидира и представлява обединените интереси на българските граждани, неправителствени организации, научни работници и предприемачи във връзка с дейността им по проучване, разкриване, разработване, експлоатация и популяризиране на минералните води в Република България.
2. Да подпомага българските общини, държавата и нейните институции във връзка с изготвянето на нормативна уредба – закони, правилници, наредби, инструкции и др. с цел насърчаване на инвестициите, увеличаване на тяхната експлоатацията и подобряване качеството на услугите в сферата на минералните води.

3. Да защитава правата на членовете си развиващи дейности в областта на минералните води.

4. Да създава условия за солидарност и сътрудничество на заинтересованите публични институции, не правителствени организации, предприятия и граждани, с оглед развитието на сектора на минералните води в България и превръщането му на приоритет за българската икономиката.

5. Да съдейства за въвеждането на европейските и световни екологични норми за опазване на околната среда - природа, флора и фауна при разработването и експлоатацията на минералните извори.

Сдружението обезпечава постигането на целите си като подготвя и реализира международни проекти, финансирани по структурните и Кохезионния фондове на ЕС, в които като член на сдружението община Николаево ще може да участва. Като член на сдружението, Община Николаево ще заплаща членски внос съгласно Устава на сдружението.

Представляващ Община Николаево в сдружение „Национална камара на минералните води в Република България“ предлагам да бъде Кметът на общината – инж. Константин Костов.

На основание гореизложеното, предлагам Общински съвет – Николаево да вземе следното

**РЕШЕНИЕ:**

На основание чл. 21, ал. 1, т. 23 и ал. 2 от ЗМСМА, във връзка с изискванията за членство в сдружението с нестопанска цел с наименование „Национална камара на минералните води в Република България“, Общински съвет - Николаево

РЕШИ:

I. ОДОБРЯВА и дава съгласие Община Николаево да стане член на сдружението с нестопанска цел с наименование „Национална камара на минералните води в Република България“

II. ОДОБРЯВА и дава съгласие представляващ Община Николаево в сдружение „Национална камара на минералните води в Република България“ да бъде Кметът на общината – инж. Константин Костов .

III. ОДОБРЯВА и дава съгласие Община Николаево да заплаща членски внос съгласно Устава на сдружението.

IV. Възлага на Кмета на Община Николаево да предприеме всички последващи действия, произтичащи от взимането на участие като член в сдружение „Национална камара на минералните води в Република България“ , както и по кандидатстване на общината с проектните предложения по настоящото решение, в т.ч. да депозира съответните проектни предложения пред останалите членове на сдружението и да предприеме съответните действия в изпълнение на предвидените в сдружението дейности.

**инж. КОНСТАНТИН КОСТОВ,**

*Кмет на Община Николаево*

*Изготвил:*

*Назифе Ибрям,*

*Юрисконсулт „ИП и ОП“ при Община Николаево*

*Съгласувал:*

*Диляна Петрова,*

*Зам.-кмет „СДЕПП“*