**бщина Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, факс 04330 / 2121, e-mail:** [**obnikolaevo@nikolaevo.net**](mailto:obnikolaevo@nikolaevo.net)

**Изх.№ 05-00-140 / 22.10.2025 г. Вх. № 27-00-271 / 22.10.2025 г.**

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

**От Инж.Константин Руйчев Костов – Кмет на Община Николаево**

**Относно:** Одобрение за кандидатстване на Общинско предприятие „Социални услуги” по процедура BG05SFPR002-1.013 „Насърчаване на социалната икономика на местно и регионално ниво” по Програма „Развитие на човешките ресурси” 2021-2027г.

**Уважаеми Госпожи и Господа общински съветници**,

Участието в тази програма има за цел предоставяне на възможности за развитие на социалните предприятия чрез създаване на устойчиви работни места за групи в неравностойно положение, което ще допринесе за намаляване на риска от бедност и изолация.

Подкрепят се дейности, насочени към развитие на уменията на заети лица в социалните предприятия, насърчаване на партньорства между субектите на социалната икономика, както и повишаване на видимостта и разпознаваемостта на социалната и солидарна икономика.

С оглед на възможностите, които предоставя процедурата, и в съответствие с приоритетите на общинската политика в социалната сфера, **предлагам Общинско предприятие „Социални услуги” да подготви и подаде проектно предложение** в рамките на горепосочената процедура.

Проектното предложение ще цели подобряване на социалната среда, повишаване на заетостта и насърчаването на местното социално предприемачество, като допринесе за изпълнението на принципите на Европейския стълб за социални права и на националните политики за равни възможности.

Крайният срок за подаване на проектните предложения е **14.11.2025г. до 17:00ч.**



**С оглед на гореизложеното,**

**Предлагам Общински съвет – Николаево да вземе следното**

**РЕШЕНИЕ:**

1. Да се одобри участието на Общинско предприятие „Социални услуги” като кандидат по процедура **BG05SFPR002-1.013**

**„Насърчаване на социалната икономика на местно и регионално ниво” по програма „Развитие на човешките ресурси” 2021-2027г.**

1. **Упълномощава Кмета на Община Николаево** да организира подготовката и подаването на проектното предложение, да подпише всички необходими документи, свързани с подготовката, кандидатстването и изпълнението на проекта.

**С уважение**,

**Инж. Константин Костов**

*Кмет на Община Николаево*

Съгласувано с Юрисконсулт - „ ИП и ОП ”…………………….

/ Назифе Ибрям /

Изготвил:

Ивелина Матеева

*Гл. специалист „Соц. дейности П.П.“*

